Likumprojekts

**Grozījumi Zinātniskās darbības likumā**

Izdarīt Zinātniskās darbības likumā (Latvijas Republikas Saeimas un Ministru Kabineta Ziņotājs, 2005, 10. nr.; 2007, 15. nr.; 2009, 2., 14. nr.; Latvijas Vēstnesis, 2010, 47., 68., 74., 205. nr.; 2013, 61. nr.) šādus grozījumus:

1. Papildināt 13. panta otro daļu ar 3.1 punktu šādā redakcijā:

"31) nosaka Latvijas zinātnes nozares un apakšnozares".

2. Papildināt 21. pantu ar sesto daļu šādā redakcijā:

"(6) Valsts zinātnisko institūtu – atvasinātu publisku personu – ar Ministru kabineta lēmumu var:

1) pievienot citam valsts zinātniskajam institūtam – atvasinātai publiskai personai, kā rezultātā pievienojamais zinātniskais institūts beidz pastāvēt;

2) nodot valsts augstskolai, ­kā rezultātā zinātniskais institūts turpina pastāvēt kā valsts augstskolas struktūrvienība, valsts augstskolas publiska aģentūra vai valsts dibinātas universitātes zinātniskais institūts – atvasināta publiska persona."

3.  21.2 pantā:

izteikt pirmo daļu šādā redakcijā:

"(1) Zinātnisko institūtu – atvasinātu publisku personu – izveido ar Ministru kabineta lēmumu, nosakot zinātniskā institūta – atvasinātas publiskas personas funkcijas un kompetenci.";

sestajā daļā:

izslēgt vārdus ""Latvijas Valsts agrārās ekonomikas institūts", "Latvijas Valsts augļkopības institūts"";

aizstāt vārdus ""Latvijas Valsts mežzinātnes institūts "Silava"", "Valsts Priekuļu laukaugu selekcijas institūts" un "Valsts Stendes graudaugu selekcijas institūts"" ar vārdiem "un "Latvijas Valsts mežzinātnes institūts "Silava""".

4. Izteikt 21.5 panta pirmo daļu šādā redakcijā:

"(1) Lēmumu par valsts dibinātas universitātes zinātniskā institūta – atvasinātas publiskas personas – dibināšanu vai likvidēšanu pieņem valsts dibinātas universitātes senāts. Senāta pieņemto lēmumu apstiprina Ministru kabinets, lēmumā par zinātniskā institūta – atvasinātas publiskas personas izveides apstiprināšanu norādot tā funkcijas un kompetenci. Valsts dibinātas universitātes senāts lēmumā nosaka to valsts dibinātas universitātes kustamo un nekustamo mantu, kas nododama zinātniskā institūta – atvasinātas publiskas personas – īpašumā, valdījumā vai lietošanā. Valsts dibinātas universitātes zinātniskā institūta – atvasinātas publiskas personas – nolikumu izdod zinātniskā institūta lēmējinstitūcija."

5. Papildināt pārejas noteikumus ar 20. punktu šādā redakcijā:

"20. Ministru kabinets līdz 2016. gada 31. decembrim izdod šā likuma 13. panta otrās daļas 3.1 punktā minētos noteikumus."

Likums stājas spēkā nākamajā dienā pēc tā izsludināšanas.

Izglītības un zinātnes ministre Mārīte Seile

Vīza: Valsts sekretāre Līga Lejiņa

08.01.2016; 11:30

326

L.Treimane, 67047966

Laura.Treimane@izm.gov.lv